open-index/open-wikipedia-markdown huggingface dataset:
Լատինաամերիկյան պարեր

250px|մինի| 2006 թ. MIT բալանոց պարի մրցույթում միջանկյալ մակարդակի միջազգային ոճով լատիներեն պար: Դատավորը կանգնած է առաջին պլանում:
**Լատինաամերրիկյան պարեր**, պարահանդեսային և ժողովրդական պարերի ընդհանուր անվանում, ձևավորված Լատինական Ամերիկայի տարածքում, սկսած Լատինական Ամերիկայի առաջացումից՝ Իսպանապորտուգալական գաղութացման հետևանքով և այդ իսկ պատճառով լատինոամերիկյան պարերի հիմքում կա մեծ մասամբ իսպանական ազդեցություն։

Հաբաներա և ռումբա պարերն առաջացել են 18-րդ դարում՝ ոնտրաբանսաի հիման վրա, իսկ բաչատան՝ բոլերոյի հիման վրա։ Բրազիլական սամբայում, կոլումբիական կումբիայում, կուբայական մամբայում և ռումբայում Եվրոպականից բացի նկատվում են աֆրիկական ավանդույթներ, իսկ դիաբլադեում՝ հնդկացիական։ Ունիկալ լատինաամերիկյան պար է համարվում տանգոն։

Լատինաամերիկյան պարերին բնորոշ առանձնահատկություններից են էներգետիկան, կրքոտ շարժումները և կոնքերի ճոճումը։
մինի|Սերգեյ եւ Վիկտորիա Թաթենկոն «Ahorn Club» - ից «Polizei-Sportverein Berlin» (2010), գերմանացի լատինաամերիկյան պարերի սիրահարները
Կանանց զգեստները որպես կանոնկարճ են, շատ բաց և ընդգրկող։ Տղամարդկանց կոստյումները նույնպես ընդգրկող են, հաճախ (բայց ոչ միշտ) սև գույնի։ Նման հագուստի իմաստն այն է, որ ցուցադվի մարզիկի մկանների աշխատանքը։

XX դարում նկատվում է լատինոամերիկյան պարերի ծաղկում։ Առաջանում են այնպիսի նոր պարաձևեր ինչպիսիք են՝ սալսան, չա-չա-չան և ռեգգետոնը։

Այժմ լատինոամերիկյան պարահանդեսային պարերի ծրագրում ներառված են 5 տարրեր՝
# Սամբա
# Չա-չա-չա
# Ռումբա
# Պասադոբլ
# Ջայվ
## Տես նաև
* Վալտեր Լիերդ
## Արտաքին հղումներ
Լատինո (Լատինոամերիկյան ծրագիր)
## Ծանոթագրություններ

Կատեգորիա:Պարեր
Մուհամեդի

**Մուհամեդի** (որոշ աղբյուրներում՝ Մուհամեդի Հարավի Հերաթցի, 16-րդ դարի 2-րդ կես), պարսիկ նկարիչ-մանրանկարիչ։

Ոչ մի տեղեկություն չի պահպանվել նրա իսկական անվան վերաբերյալ, և ոչ էլ՝ որևէ կենսագրական մանրամասնություն, բացառությամբ ՝ծայրահեղ սակավ և կցկտուր տվյալների։ Օսմանյան պատմիչ Մուստաֆա Դավթանին, ով 1487 թվականին գրել է «Մանանիբ ի-Հունարվարան» տրակտատը (հայ՝ «Գովք տաղանդավոր մարդկանց որակների»), սխալմամբ նրան նույնականացրել է թավրիզցի նկարիչ, 1510-1576-ական թվականներին ապրած և հոր՝ Սուլթան Մուհամադի կողմից «Մուհամեդի» նիսբա ունեցող Միրզա Ալիի հետ։ Արդյունքում տվյալ սխալը հայտնվել է մի շարք ժամանակակից գիտական հրապարակումներում։

Աշխատելով շահ Աբաս 1-ինի պալատում՝ նա, ինչպես համարվումէ, եղել է ուսուցիչ և ազդեցություն է ունեցել պարսիկ պալատական շատ նկարիչների վրա, որոնց թվում՝ նաև Ռեզա-ի Աբասի։

Հետազոտող Ա. Ուելչը գտնում է, որ Մուհամեդին աշխատել է Սեֆյանների պալատում, ընդ որում՝ 1570-ական թվականներին՝ Կազվինում, իսկ 1578 թվականից մինչև 1587 թվականը՝ Հերաթում։ Բ. Ռոբինսոնը, հակառակը, ենթադրում է, որ նկարիչը ստեղծագործել է մոտավորապես 1560 թվականից 1590 թվականն ընկած ժամանակահատվածում և միայն Հերաթում։

Մուհամեդին հայտնի էր առաջին հերթին որպես իր ժամանակներում ձեռագրերի նշանավոր նկարազարդիչ, ով ուներ իր ուրույն ոճը և, ինչպես ընդունված է համարել, առաջինն էր պարսիկ նկարիչների մեջ, որ իր մանրանկարները սկսեց պատկերել գրքերի առանձին էջերի վրա։ Նրա աշխատանքներից է Նիզամիի «Համսե»-ի նկարազարդերը՝ ստեղծված 16-րդ դարի 2-րդ կեսերին։ Այժմ դրանք պահպանվում են Ստամբուլի Տոպկանի պալատի թանգարանում։

Մուհամեդիի աշխատանքները ներկայացված են տարբեր թեմատիկաներով արված նկարներում՝ եղերերգա-հովվերգական («Համերգ Համզա Միրզայի համար» կտավը), երիտասարդ տղայի և աղջկա բանաստեղծական կերպարներով («Սիրահարները» նկարը, նաև՝ նախորդիվ հիշատակվածը այժմ պահպանվում են Բոստոնի նուրբ արվեստների թանգարանում), «Գեղարդով երիտասարդ դերվիշը» (պահվում է Հնդկաստանի Ազգային գրադարանում), ինչպես նաև դիմանկարներ, որոնցից առավել հայտնին Ալիկուլի-խանի դիմանկարն է՝ նկարված մոտ 1584 թվականին, այժմ գտնվում է Տոպկանի պալատի թանգարանում։

Մուհամեդին ունեցել է գեղանկարչության իր սեփական ոճը (երբեմն «խորասանյան» կոչվող), որի բնութագրական հատկանիշները համարվում են պատկերների համամսնությունները և նրանց դիրքերի թեթև անկայունությունը։ Նրա աշխատանքներին բնորոշ են նկարներում առկա էլեգանտ գծերը, տոնային մեղմ կոլորիտը,դետալների գեղագրական ճշգրիտությունը և նրբագեղության և էքսպրեսիայի համադրությունը։

## Ծանոթագրություններ

Կատեգորիա:Պարսիկ մանրանկարիչներ
Կատեգորիա:Նկարիչներ այբբենական կարգով
Տիերի

**Տիերի** (), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Վալբոն կանտոնում։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։

Կոմունայի տարածքը կազմում է 22.24 կմ², 2006 թվականին բնակչությունը կազմել է 101 մարդ աճի միտումով, 2012 թվականին՝ 1204մարդ, բնակչության խտությունը՝ 4.7 մարդ/կմ²։

## Բնակչություն
Կոմունայի բնակչությունը 2011 թվականին կազմել է 102 մարդ, 2012 թվականին՝ 104 մարդ.

Բնակչության թվաքանակի դինամիկան։


ImageSize = width:450 height:300
PlotArea = left:50 right:30 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:110
ScaleMajor = unit:year increment:20 start:0 gridcolor:blue
ScaleMinor = unit:year increment:5 start:0 gridcolor:gray1
PlotData =
  bar:1962 color:pink width:1
   from:0 till:50 width:15 text:50 textcolor:black  fontsize:8px
  bar:1968 color:pink width:1
   from:0 till:57 width:15 text:57 textcolor:black  fontsize:8px
  bar:1975 color:pink width:1
   from:0 till:58 width:15 text:58 textcolor:black  fontsize:8px
  bar:1982 color:pink width:1
   from:0 till:71 width:15 text:71 textcolor:black  fontsize:8px
  bar:1990 color:pink width:1
   from:0 till:83 width:15  text:83 textcolor:black  fontsize:8px
  bar:1999 color:pink width:1
   from:0 till:93 width:15  text:93 textcolor:black  fontsize:8px
  bar:2006 color:pink width:1
   from:0 till:101 width:15  text:101 textcolor:black  fontsize:8px
  bar:2012 color:pink width:1
   from:0 till:104 width:15  text:104 textcolor:black  fontsize:8px


## Տնտեսություն
2010 թվականին աշխատունակ տարիքի (15-64 տարեկան) 56 բնակիչներից 30-ը եղել են տնտեսապես ակտիվ, 26-ը՝ ոչ ակտիվ (ակտիվության գործակիցը կազմել է 53.6 %, 1999 թվականին եղել է 65.0 %: Աշխատունակ տարիքի 30 ակտիվ բնակիչներից աշխատում էին 29-ը (16 տղամարդ և 13 կին), 561 հաշվառված էին որպես գործազուրկ (273 տղամարդ և 288 կին)։ Աշխատունակ տարիքի 26 ոչ ակտիվ բնակիչներից 4-ը եղել են աշակերտներ կամ ուսանողներ, 18-ը՝ թոշակառուներ, իսկ 4-ը՝ ոչ ակտիվ են եղել այլ պատճառներով։

## Ծանոթագրություններ

## Արտաքին հղումներ
* 

Կատեգորիա:Ֆրանսիայի բնակավայրեր
Android Oreo

**Android Oreo,** Android բջջային օպերացիոն համակարգի 8-րդ տարբերակ, որը թողարկվել է 2017 թվականի օգոստոսի 21-ին։

## Պատմություն
2017 թվականի մարտի 21-ին Google ընկերությունը հրատարակել է առաջին թողարկումը, որը մատչելի էր Nexus 5X-ի, Nexus 6P-ի, Nexus Player-ի, Pixel C-ի և Pixel սմարթֆոնի համար։ Google-ը մշակողների համար կթողարկի ընդամենը 4 թողարկում։ Երկրորդը, որն այժմ բետա-տարբերակ է համարվում, թողարկվել է 2017 թվականի մայիսի 17-ին, հայտնվել են հունիսին և հուլիսին։ Վերջնական պաշտոնական թողարկումը կայացել է 2017 թվականի օգոստոսի 21-ին։

## Նոր ֆունկցիաներ
* Ծանուցումների նոր արտաքին տեսք՝ ծանուցումների կետեր (Notification dots)։
* Ծանուցումների ալիքները հնարավորություն են տալիս կարգավորել տարբեր ծանուցումներ յուրաքանչյուր գործողության համար։ Օրինակ, սոցիալական ցանցերի հավանումները և բաժանորդագրումները կարող են ստանալ տարբեր ծանուցումներ և ձայներ։
* Պատկերը՝ պատկերում (թույլ է տալիս խելախոսներում և պլանշետներում պատուհանային ռեժիմով տեսանյութեր դիտել։ Ռեժիմի ժամանակ կհայտնվի մի փոքր պատուհան, որը տեղակայված կլինի բոլոր հավելվածներից վեր։ Տվյալ կերպով կարելի է, օրինակ, YouTube-ի որևէ տեսանյութ դիտել և զուգահեռ աշխատել որևէ ուրիշ հավելվածով)։
* Ֆոնային պրոցեսների, տեղակայման հետևման պրոցեսների և Wi-Fi-ի սքանի սահմանափակում։ 
* Google Chrome դիտարկչի 57-րդ տարբերակում ավելացվել է մի տեխնոլոգիա, որը սահմանափակում է ոչ ակտիվ ներդիրների բեռնավորումը պրոցեսորի վրա։ Հետևաբար կմեծացվի ինքնավար աշխատանքի ժամանակը․ ֆոնային պրոցեսների գորժողությունների լրացուցիչ կսահմանափակվի՝ մարտկոցի լիցքի խնայման համար։
* «Խելացի պահոց» ֆունկցիան թույլատրում է սարքից ավտոմատ ջնջել ավելի քան 90 օր առաջ սինխրոնիզացված տեսանյութերը և պատկերները։
* Դինամիկ պատկերակներ (նոր տարբերակում հավելվածները կարող են փոփոխել պատկերակները՝ առանց ամբողջ հավելվածի թարմացման։ Դա հավելվածներին թույլ կտա պատկերակների միջոցով ցուցադրել նրանց կարգավիճակը)։ Պատկերակների բեյջերը թույլ կտան երկար հպման օգնությամբ գլխավոր էկրանից կամ մենյույից զննել հավելվածների ծանուցումները։
* Նախկինում հաղորդվել է, որ Android 8.0-յում կավելանա Gboard Copy Less ֆունկցիան, որը կկանխագուշակի, երբ օգտատերը կփորձի գտնված օբյեկտի հասցեն ուղարկել այլ հավելվածում։ Հենց որ հավաքվի տեքստի այդ ֆրագմենտը նշող «it’s at»-ը, Gboard-ը կտա համապատասխան հուշումը։
* Կոնտեքստով համապատասխան հավելվածների ավտոմատ ներդրում։ Օրինակ, էլեկտրոնային փոստի հաղորդագրության մեջ հանդիպած հեռախոսահամարը կկապնվի հեռախոսահամարի հավաքման պատուհանի հետ, հասցեն կբացի քարտեզների հավելվածը, իսկ ամսաթիվը՝ օրացույցը։
* Էկրանային ժեստերի ճանաչում, որոնք ցանկացած իրավիճակում բացում են համապատասխան հավելված։ Օրինակ, օրացույցը բացելու համար բավական կլինի մատով էկրանի վրա պատկերել C տառը։
* Գրանցման հավելվածներում բաժանորդային տվյալների ավտոլրացում (դիտարկիչների ավտոլրացման նմանակ)։ Օգտատիրոջ տվյալները կսինխրոնիզացվեն Google-ի հաշվի հետ։

## Ծանոթագրություններ

## Արտաքին հղումներ
* Android-ի պաշտոնական կայք
* Обзор Android 8.0 Oreo на AndroidLime.ru

Կատեգորիա:Անդրոիդ
Յան Վիլդենս

**Յան Վիլդենս**, (), ֆլամանդացի բնանկարիչ, գրաֆիկական նկարիչ։
## Կենսագրություն
Յան Վիլդենսը ծնվել է 1585 թվականին (հնարավոր է 1586 թվականին) Անտվերպենում։ Նա Հենրի Վիլդենսի և Մագդալենա Վոսբերգենի որդին է։ Նրա հայրը վաղ է մահացել, իսկ մայրը ամուսնացել է Կորնելիս Կոկաի հետ։ Մագդալենայի և Կորնելիսի դուստր Սյուզանը Կոկը 1617 թվականին ամուսնացել է Կորնելիս դե Վոսի հետ։ Կորնելիս դե Վոսը Պաուլ դե Վոսի եղբայրն էր, իսկ Կորնելիսի և Պաուլի քույրը ամուսնացած էր Ֆրանս Սենայդերսի հետ, այնպես որ Յանը մանկությունից շրջապատված էր արվեստագետներով։

Տասը տարեկան հասակում Յանին կրթության են ուղարկում Պիտեր Վերխյուլստի մոտ որպես աշակերտ-ենթավարպետ (այս վարպետի նկարները շատ քիչ են հայտնի, հնարավոր է չեն պահպանվել)։ 1604 թվականին Յանը դարձավ Սուրբ Ղուկասի Գիլդիայի նկարիչների վարպետ։ 1613 թվականին Յան Վիլդենսը գնաց Իտալիա, իսկ հետո, 1614 թվականին հրատարակեց տասներկու ամիսներին նվիրված գեղանկարներ։ Անտվերպեն վերադառնալուց հետո հաճախ է համագործակցել Ռուբենսի արհեստանոցի հետ։ Վիլդենսը հայտնի է դարձել «Ռուբենսի վրձինները» դիմանկարով, որ հավանաբար նկարել է Ռուբենսի արհեստանոցում 1616 կամ 1617 թվականներին։ Վիլդենսը պատասխանատու էր գոբելենների հետին պլանի դեկորացիաների, Դեթզիու Մուսու և Ռուբենսի պատմական նկարների համար, այդ թվում «Լեվկիպպի դստեր բռամնաբարութունը», «Սամսոնը և առյուծը», «Սիմոն և Իֆիգենիյան» և «Դիանան և նրա նիմֆերները գնում են որսի»։ 1619 թվականին Յան Վիլդենսն ամուսնացել է Մարիա Ստեփպերտի հետ, նրանց ամուսնության վկան եղել է Ռուբենսը։ Հետագայում Ռուբենսն ամուսնացել է Մարիայի քրոջ դստեր Ելենա Ֆուրմանի հետ։ Մարիա Ստեփպտերը և Յան Վիլդենսը ունեցել են երկու որդի։ Յան Բատիստա (1620-1637) և Երեմիան (1621-1653)։ Նրանք երկուսն էլ նկարիչ են դարձել։ Մարիան մահացել է 1624 թվականին։ 1620 թվականից Յանը դադարել է համագործակցել Ռուբենսի արհեստանոցի հետ և սկսել է զբաղվել բնապատկերներ նկարելով։ Այդ ընթացքում շատ պարզ երևում է Ռուբենսի ոճը Վիլդենսի վրա՝ նա ստեղծագործության վրա ցույց է տալիս ընդհանուր դեկորատիվ մոտեցում։

Յան Վիլդենս և Ռուբենսը մինչև Ռուբենսի մահը մնացին ընկերներ (1640)։ Յանը եղել է Ռուբենսի ամենահոգեհարազատ մարդը։

## Աշխատանքը այլ նկարիչների հետ
Բացի Ռուբենսից Վիլդենսն աշխատել է հետևյալ նկարիչների հետ .
* Յակոբ Յորդանս
* Ֆրանս Սնայդերս
* Պաուլ դը Վոս
* Յան Բոկխորստ
* Կորնելիս Սխյուտ
* Թեոդոր Ռոմբոուստ
* Յոոս դե Մոմպեր
* Յան Բրեյգել Ավագ

## Պատկերասրահ



Պատկեր:Janwildens.jpg|մինի|Յան Վիլդենս, Բնապատկեր պարող հովիվներով, 1631 թվական
Պատկեր:Jan Wildens (1586-1653) - Weg aan de oever van de stroom - Sevilla Bellas Artes 22-03-2011 12-05-54.jpg|մինի|Ճանապարհ գետակի ափին, 1620 թվական
Պատկեր:WILDENS Winter Landscape.jpg|մինի|Ձմեռային բնապատկեր որսորդի հետ, 1624 թվական
Պատկեր:Transformation of Women into Magpies.JPG|մինի|Կանանց վերափոխումը քառասունի



## Ծանոթագրություններ

Կատեգորիա:Բարոկկո ոճի նկարիչներ
Կատեգորիա:Ֆլամանդացի նկարիչներ
Քևին Ֆիկենտշեր

**Քևին Ֆիկենտշեր** (, ), շվեյցարացի ֆուտբոլիստ։ «Սյոն» ակումբի դարպասապահ։ Նախկինում խաղացել է Շվեյցարիայի երիտասարդական հավաքականի կազմում։

## Կարիերա
Ծնվել է Նյոնում։ Ֆուտբոլով զբաղվել սկսել է տեղի «Ռոլլ» ակումբում։ 2000 թվականին տեղափոխվել է «Լոզանայի» երիտասարդական ակումբ, այնուհետև 2004 թվականին՝ «Վերդեր» ֆուտբոլային ակումբի  ակադեմիա։  2007/08 մրցաշրջանում նա մարզվել էր «Վերդեր II» ֆարմ-ակումբում, որի կազմում նա անցկացրել է երկու խաղ։  Ֆիկենտշերը չի կարողացել ընդգրկվել ակումբի առաջին կազմում։ Այդ պատճառով նա վերադարձել է Շվեյցարիա և պայմանագիր կնքել «Լա Շո դե Ֆոն» ակումբի հետ, որտեղ անցկացրել է մեկ մրցաշրջան՝ մասնակցելով 27 խաղի։ 2009 թվականին Ֆիկենտշերը տեղափոխվել է «Սյոն», որի կազմում անցկացրել է միայն մի քանի խաղ՝ չկարողանալով տեղ գրավել թիմի հիմնական կազմում։ Չորս մրցաշրջան Ֆիկենտշերն անցկացրել է «Սյոն II» պահեստային ֆարմ-ակումբում։ 2013 թվականի ամռանը նա վարձավճարով տեղափոխվել է «Լոզանա» երկու տարով։ Պայմանագրի ժամկետի ավարտից հետո նա 2015 թվականին վերադարձել է «Սյոն»։

## Ձեռքբերումներ
 **Սյոն**
* Շվեյցարիայի գավաթի դափնեկիր - 2011
 **Շվեյցարիա U-21**
* Չեմպիոնների լիգայի 2011 թվականի երիտասարդական առաջնության եզրափակչի մասնակից

## Ելույթների վիճակագրություն

## Ծանոթագրություններ

## Արտաքին հղումներ
* 
* 
 

Կատեգորիա:Շվեյցարացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ջիմի Բոնդ

**Ջեյմս Էդվարդ Բոնդ** (, ), հայտնի է որպես **Ջիմի Բոնդ**, ամերիկյան կոնտրաբաս նվագող, գործիքավորող և կոմպոզիտոր, ով 1950-1980-ական թվականներին հանդես էր գալիս և ձայնագրում էր բազմաթիվ առաջատար ջազ, ֆոլք, ռոք, և բլյուզ երաժիշտների հետ։
## Կենսագրություն
Բոնդը ծնվել է Ֆիլադելֆիայում, սովորել է նվագել կոնտրաբաս և տուբա, ինչպես նաև ուսումնասիրել է նվագախմբեր և կազմը։ 1950-1955 թթ. նա մասնակցել է Ջուլիարդի դպրոցին։ Նա նաև նվագում է Ֆիլադելֆիայի ակումբներում երաժիշտների հետ, այդ թվում ՝Չարլի Պարկերի, Թելոնիուս Մոնքի և Ջենի Ամմոնսի։ Ավարտելուց հետո նա կանոնավոր կերպով նվագել է օրվա առաջատար երաժիշտների հետ, այդ թվում՝ Չեյթ Բեյքերի, Էլլա Ֆիցջերալդի և Սոննի Ռոլինսի, և 1958 թ. սկսել է շրջագայություն Ջորջ Շերինգի հետ։
1959 թ. տեղափոխվել է Լոս Անջելես։ Նա դարձավ Վերածնունդ գիշերային ակումբում՝ Սանսեթ ծառուղիում, բաս նվագող, որտեղ նա նվագել է Բեն Վեբսթերի, Արթ Պեփերի, Ջիմ Հալլի և Ջիմի Գյուֆիերի հետ, ինչպես նաև ձայնագրվել է Պաուլ Հորնի հետ։ 1962 թ.-ին ստացավ երաժշտական մրցանակ։ Այնուհետև մինչև 1970-ականների սկիզբ և ավելի հաճախականորեն 1980-ական թվականներին նա նվագել է բազմաթիվ ձայնագրություններ, որոնք ընդգրկում են ոչ միայն ջազ, այլ նաև ռոք, փոփ, ֆոլք և գոսպել։ Նա եղել է Վրեքինկ Քրյու-ի անդամներից մեկը, որը հաճախում էր աշխատանքի իր գործընկերոջ՝ Ֆիլ Սպեկտորի հետ։ Նա ձայնագվրել է նաև այլ երաժիշտների հետ, այդ թվում՝ Ռենդի Նյումեն, Ֆրանկ Զապա, Թիմ Բուքլի, Նինա Սիմոն, Ջիմի Վիթերսպուն, Հենրի Մանչինի, Թոնի Բենեթ, Բի Բի Քինգ։ Ավելի հաճախ նա աշխատել է, որպես գործիքավորող ՝ Նիկ Վենետի, Դեյվիդ Աքսելրոդի և այլ հեղինակների հետ, նաև գրել և գործիքավորել է գովազդային կարճ մեղեդիներ։
Նա մահացել է 2012 թ.-ին, 79 տարեկան հասակում՝ սրտանոթային հիվանդությունների բարդությունների պատճառով։

## Սկավառակագրություն
**Ամի Կուրտիսի հետ**
**Groovin' Blue* (Pacific Jazz, 1961) Ֆրանկ Բաթլերի հետ
**Էրլ Անդերզայի հետ**
**Outa Sight* (Pacific Jazz, 1962)
**Լուիս Բելսոնի հետ**
**Big Band Jazz from the Summit* (Roulette, 1962)
**Թիմ Բաքլիի հետ**
**Հրաժեշտ և բարև* (Elektra, 1967)
**Թերի Գիբս**
**That Swing Thing!|Այդ ռիթմը!* (Verve, 1961)
**Ջո Գորդոնի հետ**
**Lookin' Good!|Լավ տեսք!* (Contemporary, 1961)
**Պաուլ Հորնի հետ**
* Ինչ-որ կապույտ (HiFi Jazz, 1960)
**Պաուլ Հորնի ձայնը* (Columbia Records|Columbia, 1961)
**Դը Քրասադերսի հետ**
**Freedom Sound (The Jazz Crusaders album)|Ազատության ձայնը*(Pacific Jazz, 1961)
**Lookin' Ahead|Առաջ նայել* (Pacific Jazz, 1962)
**The Festival Album|Փառատոնի ալբոմ* (Pacific Jazz, 1966)
**Իռեն Կռալի հետ**
* Wonderful Life (Mainstream, 1965)|Հրաշալի կյանքը (Mainstream, 1965)
**Feeling Good (Julie London album)|Լավ զգալ* (Liberty, 1965)
**Գերի Մալիգանի հետ**
**If You Can't Beat 'Em, Join 'Em!* (Limelight, 1965)
**Feelin' Good (Gerry Mulligan album)|Լավ զգալ* (Limelight, 1966)
**Արտ Պեփերի հետ**
*Ծածկել (Contemporary, 1960)
**Intensity (Art Pepper album)|Մտավորականություն]]* (Contemporary, 1960)
**Գերալդ Վիլսոնի հետ** 
**You Better Believe It!* (Pacific Jazz, 1961)
**Moment of Truth (Gerald Wilson album)|Ճշմարտության պահը* (Pacific Jazz, 1962)
**Ջիմի Վուդսի]] հետ**
**Awakening!!|Զարթոնք!!* (Contemporary, 1962)

## Ծանոթագրություններ

Կատեգորիա:Ամերիկացի երաժիշտներ
Կատեգորիա:Ամերիկացի կոմպոզիտորներ
Կատեգորիա:Ամերիկացի բաս կիթառահարներ
Բատալիայի վանք

**Սանտա Մարիա դա Վիտորիա վանք Բատալիայում** (), դոմինիկյան վանք Պորտուգալիայի Բատալիա քաղաքում։ Ընդգրկված է ՅՈՒՆԵՍԿՕ-ի Համաշխարհային ժառանգության, ինչպես նաև Պորտուգալիայի յոթ հրաշալիքների ցանկում։

## Պատմություն
Վանքի կառուցումը սկսվել է 1385 թվականին Ժուան I արքայի նախաձեռնությամբ` ի նշան Մարիամ Աստվածածնի նkատմամբ երaխտագիտության, որի շնորհիվ արքան Ալժուբարոտի ճակատամարտում հաղթանակ է տարել կաստիլացիների համդեպ։ Հետագa վեց արքաները շարունակել են վանքի շինարարությունը` այստեղ գտնելով իրենց հավերժական հանգիստը։ Նրանց թվում է Հենրիխ Ծովագնացը։ Վանքը կառուցվել է միջազգային գոթական ոճով, իսկ շինարարությունն ավարտվել է 1517 թվականին, երբ բոլոր հիմնական ուժերն ուղղվել են Ժերոնիմուշի վանքի կառուցմանը Բելեմում։ XIX դարում Բատալիեում անցկացվել են մասշտաբային վերականգնողական աշխատանքներ, իսկ 1980 թվականին այստեղ բացվել է ազգային թանգարան։

## Ճարտարապետություն
Վանքն առանձնացած է ամբողջ քաղաքից, և չնայած շատերը չեն սիրում վանքի հարևանությամբ կառուցված նոր հյուրանոցները, սակայն միշտ կարելի է հիանալ XVIII դարի հետաքրքիր տներով, գիլիոտինային պատուհաններով և վանքի` մանուելյան ոճի գլխավոր մուտքով։

Տաճարը կառուցվել է Պորտո դե Մոսից բերված կրաքարով, որ ժամանակի ընթացքում դեղնավուն երանգ է ստացել։ Այն պորտուգալական ինքնատիպ ոճով է, որ վառ գոթական և անգլիական ճարտարապետական ոճերի խառնուրդ է։ Ինչպես դոմինիկյան բոլոր վանքերում, այս վանքում էլ զանգակատուն չկա։

Արևմտյան ճակատը, որն ուղղված է գեներալ Նունու Ալվարես Պերեյրայի հեծյալ արձանին, բաժանված է երեք որմնահեցերով և հսկայական որմնասյուներով։ Աջ կողմում գտնվում է Անավարտ ժամատունը (Capelas Imperfeitas), որ հիմնական շինությանն ավելացված ութանկյուն կառույց է։

Գլխավոր մուտքը զարդարում են 78 քանդակները, որոնք բաժանված են վեց շարքերի։ Դրանք ներկայացնում են աստվածաշնչյան արքաների, հրեշտակների, մարգարեների, որոնք պատսպարված են ամպհովանիներով։ Քանդակազարդ ճակատամասը ներկայացնում է գահին բազմած Քրիստոսին, ով շրջապատված է 4 ավետարանիչներով, որոնցից յուրաքանչյուրը իր խորհրդանիշով է։

## Պատկերասրահ

Portugalia Batalha fasada kosciola gotyk plomienisty 02 (02).jpg|Ճակատամաս
Batalha Monastery portal unfinished chapels.jpg |Քադակներ
Mosteiro da Batalha (3345067792).jpg|Արձաններ
Portugal (22581818481).jpg|Գլխավոր մուտք
Mosteiro da Batalha D2.jpg|Ճակատամասի անկյունը


## Գարգուլիաներ

Mosteiro de Batalha (3739992458).jpg
Batalha (5661925964).jpg
Mosteiro de Batalha (3739995582).jpg
Gárgula no Mosteiro da Batalha 15.jpg


## Ծանոթագրություններ

## Արտաքին հղումներ
* Բատալիայի վանքի նկարներ

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Պորտուգալիայում
Կատեգորիա:Կաթոլիկ վանքեր
Կատեգորիա:Գոթական ճարտարապետություն
Կատեգորիա:1385 հիմնադրումներ Պորտուգալիայում
Կատեգորիա:Պորտուգալիայի վանքեր
Կաուլիֆլորիա

**Կաուլիֆլորիա** ( և  բառերից), երևույթ, որի դեպքում բույսերի ծաղիկները ծաղկում են անմիջապես հաստ բնի վրա՝ առանց ծաղկակոթունի։

## Նկարագիր
thumb|right|Կաուլոֆլորիա: Պտուղները կակաոյի ծառի ցողունի վրա
Կաուլիֆլորիայի ժամանակ ծաղիկները բացվում են ոչ թե ընձյուղների և շիվերի, այլ բազմամյա ճյուղերի և ծառի բնի վրա` անմիջապես հաստ կեղևի տակից։ Գոյություն ունի նաև հատուկ տերմին, երբ պտուղները զարգանում են հաստ ճյուղերի վրա՝ ռամիֆլորիա, որը թարգմանաբար նշանակում է լատներենից՝ *ramus* - ճյուղ։

Բնագետ Ալֆրեդ Ուոլլեսի ենթադրությամբ ծաղիկները տեղադրված են սաղարթից ներքև, որը հեշտացնում է փոշոտողների գործը։ Այդպիսի ծառերի պտուղները հասանելի են թռչունների և չղջիկների համար, որոնք ուտելով պտուղը՝ տարածում են դրանց սերմերը։

Եթե որոշ բույսերի մոտ դժվար է բացատրել կաուլիֆլորիայի երևույթը, ապա դա միանգամայն հասկանալի է այնպիսի ծառերի մոտ, որոնց պտուղները մեծ չափեր ունեն և պետք է պաշտպանեն բարակ ճյուղերը։

Կաուլիֆլորիան հատկապես բնորոշ է արևադարձային ֆիթեցելլոբիում ցեղին, տրոպիկական բույսերին, որոնց ներկայացուցիչների բնի կեղևը զարդարվում է բազմերանգ ու խոշոր ծաղիկներով, որը զարմանք և հիացմունք է պատճառում դիտողին։

## Տեսակներ, որոնք ծաղկում են կաուլիֆլորիայով
* Հացի ծառ ֊ *Artocarpus heterophylla*
Հացի ծառի պտուղները շատ խոշոր են և ունենում են մինչև 20 կիլոգրամ կշիռ։ Հասկանալի է, որ այդպիսի չափերի պտուղները դժվար կպահվեն բարակ ճյուղերի վրա և ավելի «նպատակահարմար է» դրանք «տեղավորել» բազմամյա հաստ ճյուղերի և բնի վրա։ 
* Շոկոլադի կամ կակաոյի ծառ ֊ *Theobroma cacao*
Կակաոյի ծառի պտուղները կարճ պտղակոթուններով կախված են ծառի բնից, որոնք բավականին գեղեցիկ և խոշոր են։ Պտուղները ոսկեգույն են, երբեմն հասնում են սեխի մեծության։ Քանի որ կակաոն շատ է օգտագործվում հրուշակեղենի արտադրության մեջ, ապա այն հաճախ անվանում են նաև «հրուշակեղենի ծառ»։ 
* Կուրուպիտա ֊ *Curupita*
Բրազիլական ընկույզին ազգակից կուրուպիտան ծաղկման շրջանում պատվում է բազմագույն ծաղիկներով, որի պտուղները անսովոր խոշոր են։
* Լեոնիա կամ առյուծածառ ֊ *Leonia* 
Առյուծածառի կրեմագույն ծաղկիներն ամբողջությամբ պատում են ծառի սաղարթը և բունը բոլորովին չի երևում։ 
* Մարմելադի ծառ ֊ *Lacuma mamosa* 
Մարմելադ ծառին նույնպես բնորոշ է կաուլիֆլորիայի երևույթը։ 
* Հուդայածառ ֊ *Cersis siliquastrum* (ցերսիս սիլիքուաստրում)
Կաուլիֆլորիայի երևույթը կարելի է հանդիպել ոչ միայն արևադարձային երկրներում, այլ նաև Հայաստանում։ Երևան է ներմուծվել միջերկրածովյան հուդայածառը, որը ծաղկում է ապրիլի 20-ից։ Լոբու ունդեր հիշեցնող նրա պտուղները նույնիսկ ձմռանն են առատորեն ծածկում բունն ու հաստ ճյուղերը։ Հուդայածառ կա Ազգային ժողովի շենքի, Օպերային թատրոնի այգու, Գյուղատնտեսական ակադեմիայի առջևի այգում՝ Աբովյան փողոցի կողմից։

## Պատկերասրահ

Cercis chinensis in Sochi.JPG|
Cynom caulif Fr 071125 1573 tdp.jpg|Cynometra cauliflora
Artocarpus heterophyllus fruits at tree.jpg|Հացի ծառ
Jabuticaba (1).jpg|
PikiWiki Israel 37636 Nature and Colors.JPG|


## Ծանոթագրություններ

## Արտաքին հղումներ
*The Truth About Cauliflory
*Cauliflory in Malaysian Rainforest Trees

Կատեգորիա:Բուսաբանություն
Ֆերոմագնետիկներ

thumb|Ֆերոմագնետիկներ նորմալ մագնիսական վիճակում
**Ֆերոմագնետիկներ,** նյութեր (սովորաբար ամուր բյուրեղային կամ ամորֆային վիճակում), որոնցում ատոմների կամ իոնների (ոչ մետաղական բյուրեղներում) կամ կոլեկտիվացված էլեկտրոնների (մետաղական բյուրեղներում) մագնիսական պահերի հեռավոր ֆերոմագնիսական կարգը որոշվում է որոշակի ջերմաստիճանի ցածր ջերմաստիճանից (Կյուրիի ջերմաստիճան)։

## Ֆերոմագնետիկների հատկությունները

* Ֆերոմագնիսների մագնիսական զգայունությունը դրական է և շատ ավելի մեծ, քան մյուսներինը։
* Չափազանց բարձր ջերմաստիճանների դեպքում ֆերոմագնիսներն ունեն ինքնուրույն մագնիսացում ինչը մեծապես տարբերվում է արտաքին ազդեցություններից։
* Հիստերիզիսի երևույթը բնորոշ է ֆերոմագնետիկներին։
* Ֆերոմագնետիկները նկարագրվում են մագնիսներում։

## Ֆերոմագնիսների ներկայացուցիչները

### Քիմիական տարրերի շարքում

Քիմիական տարրերի մեջ ֆերոմագնետիկներ կարող են հանդիսանալ Fe, Co, Ni (3d մետաղներ) և հազվագյուտ մետաղներից Gd, Tb, Dy, Ho, Er

Աղյուսակ 1. Ֆերոմագնիսական մետաղներ

 
Js0 -ն բացարձակ զրո ջերմաստիճանի ծավալների միավորների մագնիսացումն է, որը կոչվում է ինքնաբերական մագնսիացում։ Tc կետը Կյուրիի կետն է (այնպիսի կարևոր ջերմաստիճան է, որի դեպքում ֆերոմագնիսական հատկությունները կարող են վերանալ և վերածվել պարամագնիսների)։

3d մետաղների և գադոլինիումի (Gd) համար բնորոշ է գունավոր ֆերոմագնիսների ատոմային կառուցվածքը, իսկ մյուս հազվագյուտ ֆերոմագնիսների համար՝ ոչ պարույրային։

## Միավորումների շարքում

Ֆերոմագնիսները նաև կարող են հանդես գալ այլ մետաղների միացություններով։

 

## Այլ տեղեկություններ
Ֆերոմագնիսների հատուկ խումբը ձևավոևվում է խիստ լուծվող լուծույթներում, պարամագնիսական ատոմների փոխարինման համար (օրինակ Fe կամ Co) իսկ դիամագնետիկ մատրիցներում՝ Pd-ում։ Այդ նյութերում ատոմային մագնիսական պահերը բաժանվում են խանգարումների ձևով (ֆերոմագնիսական կարգի առկայության դեպքում, ատոմային կարգ չկա)։ Ֆերոմագնիսական կարգը հայտնաբերվել է նաև ամորֆ մետաղական համաձուլվածքների և միացությունների, ամորֆ կիսահաղորդիչների սովորական օրգանական և անօրգանական ապակիների և այլն։

## Ծանոթագրություններ

## Գրականություն
* Ֆեյնմանի դասախոսություններ - Ֆերոմագնետիզմ
* *Тябликов, Сергей Владимирович* Методы квантовой теории магнетизма. 2-е изд. — М., 1975.
* *Невзгодова Е.* — Современная экспериментальная физика. 3-е изд. — СПб., 2009.

Կատեգորիա:Մագնիսականություն
Կատեգորիա:Խտացված նյութի ֆիզիկա
Ջեյմս Սփեյդեր

**Ջեյմս Սփեյդեր** (, ), ամերիկացի դերասան։ «Կաննի կինոփառատոնի», «Էմմի» կինոփառատոնի, «Ոսկե գլոբուս», «Սատուրնի», «ԱՄՆ-ի կինոդերասանների գիլդիայի» բազմակի մրցանակակիր։

## Կենսագրություն
Սփեյդերը ծնվել է ուսուցիչների ընտանիքում։ Սովորել է Մասաչուսեթս նահանգի, Անդովեր քաղաքի Ֆիլլիպս ակադեմիայում, բայց այն կիսատ է թողնում 11-րդ դասարանում։ Ավելի հայտնի է իր դերերով հետևյալ ֆիլմերում՝ «Վարդագույն զգեստներով աղջիկը», «Աստղային դարպասներ», «Գայլը», «Սպիտակ դղյակը», «Ավտովթար», «Քարտուղարուհին»։ 1989 թվականին Կաննի կինոփառատոնում արժանացավ «Լավագույն դերասան» մրցանակին Ստիվեն Սոդերբերգի «Սեքս, սուտ և տեսահոլովակ» ֆիլմում գլխավոր դերը խաղալու համար։ Նրան մեծ հաջողություն և հայտնիություն բերեց Դևիդ Կելլիի «Փորձաշրջան» հեռուստասերիալի 8-րդ եթերաշրջանում Ալան Շորի կերպարը և «Բոսթոնի փաստաբանները» սպին-օֆֆը։ Ջեյմս Սփեյդերը հնչյունավորել է *China Revealed* փաստագրական ֆիլմերի սերիաները և *Discovery Atlas ալիքի «Դիսքովերի»-*ի առաջին սերիան։

Ջեյմս Սփայդերի մոտ լուրջ խնդիրներ են առաջանում տեսողության հետ կապված և նա չէր կարող կրել լինզաներ։ Նա իսկապես ասել է, որ առանց ակնոցների իր համար շատ դժվար է նայել խաղընկերների դեմքերին։ Հենց դա է ստեղծում «Սփեյդերի հայացք» էֆֆեկտը՝ ուշադիր և զննող հայացքը զրուցակցին ուղղված։

Սփեյդերը խաղում է գլխավոր դերը «Սև ցուցակ» սերիալում, որը սկսել է 2013-2014 թվականներին NBC հեռուստաալիքով։

2015 թվականին մեծ էկրան դուրս եկավ «Վրիժառուները։ Ալտրոնի դարաշրջանը», որտեղ Սփեյդերը խաղում է Ալտրոնի դերը։

### Անձնական կյանք
1987-2004 թվականներին Սփեյդերը ամուսնացած է եղել Վիկտորիա Կիլի հետ, ում հետ ծանոթացել է յոգայի պարապմունքների ժամանակ։ Նա ունի երեք տղա՝ Սեբաստիանը (1989) և Էլայջան (1992), ովքեր ծնվել եմ Վիկտորիայի հետ ամուսնության ժամանակ։ Երրորդ տղան՝ Նատանիելը ծնվել է 2008 թվականին, ում մայրը Լեսլի Ստեֆանսոնն է, ում հետ Ջեյմսը ծանոթացել է «Կողոպուտ» ֆիլմի նկարահանումների ժամանակ 2000 թվականին։

## Մրցանակներ
* 1989 «Կաննի» կինոփառատոն՝ «Սեքս, սուտ և տեսահոլովակ» ֆիլմում լավագույն դերասան
* 2004 «Էմմի» կինոփառատոն՝ «Փորձաշրջան» սերիալում տանող դեր
* 2005 «Էմմի» կինոփառատոն՝ «Բոսթոնի փաստաբանները» սերիալում լավագույն կատարող
* 2007 «Էմմի» կինոփառատոն՝ «Բոսթոնի փաստաբանները» սերիալում լավագույն գլխավոր կատարողշ

## Ծանոթագրություններ

## Արտաքին հղումներ
* 
* James Spader  at Emmys.com

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Փերկինսի կույրերի դպրոց

**Փերկինսի կույրերի դպրոց** (, նաև ), ԱՄՆ-ի հնագույն կրթական հաստատություն՝ նախատեսված կույր երեխաների համար։ Դպրոցը հիմնադրվել է 1829 թվականին՝ բժիշկ Ջոն Դիքս Ֆիշերի կողմից։

## Հիմնադրում
thumb|left|170пкс|Ջոն Դիքս Ֆիշեր, դպրոցի հիմնադիր
Ջոն Դիքս Ֆիշեր՝ Փերկինսի կույրերի դպրոցի հիմնադիր։ Երկար ժամանակ աշխատել է որպես բժիշկ։ Այդ ժամանակաշրջանում ԱՄՆ-ում համարվում էր, որ այն մարդիկ, ովքեր ունեն կուրություն, չեն կարող դառնալ հասարակության լիիրավ անդամներ։ Նրանց ուսուցանելու միտքը Ֆիշերի մոտ ծնվեց այն բանից հետո, երբ նա այցելեց աշխարհում կույրերի առաջին դպրոցը՝ հիմնադրված 1784 թվականին բարերար Վալենտին Գայուիի կողմից։

Ֆիշերը դպրոցի տնօրենի պաշտոնում նշանակեց իր ընկերոջը Սամուել Գրիդլի Հաուիին։ Սկզբում առաջին վեց աշակերտների համար պարապմունքներն անցկացվեցին Հաուիի տանը, իսկ ապա այդ նպատակի համար օգտագործվեց հատուկ հաստատություն, որը վարձակալվել էր Թոմաս Հանդասիդ Փերկինսի դրամական աջակցությամբ։ Հենց այս պատճառով էլ դպրոցն անվանակոչվել է նրա պատվին։ 
Վեց տարիների ընթացքում աշակերտների թիվն աճեց մինչև վաթսունի։ Դպրոցը տեղափոխվեց ԱՄՆ Մասաչուսեթս նահանգի Ուոթերթաուն քաղաք։

## Ակտիվություն
Փերկինսի կույրերի դպրոցը ակտիվ մասնակցություն է ցուցաբերում կուրություն ունեցող անձանց իրավունքների ընդլայնման քննարկումներում։ 2010 թվականի հոկտեմբերին դպրոցի տնօրեն Սթիվեն Մ․ Ռոթշտեյնը ներկա գտնվեց Բարաք Օբամայի կողմից օրենքի ընդունմանը, որն ապահովում է սահմանափակ հնարավորություններով անձանց լիիրավ մասնակցությունը հասարակական կյանքին՝ շնորհիվ նրանց կողմից կիրառվող թվային նոր ենթակառուցվածքային տեխնոլոգիաների։

2012 թվականի հունիսին Փերկինսի կույրերի դպրոցը Հելեն Քելլերի Ազգային կենտրոնի և Դաշնային կապի գործակալության հետ համատեղ ընտրվեց չտեսնող-չլսողների համար նախատեսված սարքավորումների տարածման Ազգային ծրագրի քարոզչության համար։

## Հայտնի աշակերտներ
*Լորա Բրիջմեն (1829-1889 թթ.) - ամերիկացի բանաստեղծուհի, առաջին հայտնի չտեսնող-չլսող մարդը, ով կարողացավ խոսել սովորել և կրթություն ստանալ։
*Հելեն Ադամս Քելլեր (1880-1968 թթ.) - չտեսնող-չլսող ամերիկուհի գրող, ուսուցիչ և հասարակական գործիչ։
*Էնն Սալիվան(1866-1936 թթ.) - ամերիկացի մանկավարժ, հայտնի ինչպես ուսուցչուհի Հելեն Քելլերը։

## Ծանոթագրություններ

## Գրականություն
* 

Կատեգորիա:1829 հիմնադրումներ ԱՄՆ-ում
Նատալի Դորմեր

**Նատալի Դորմեր** (), (), բրիտանացի կինոդերասանուհի, խաղացել է «Կազանովա», «Առանց թերությունների», «Խորհրդականը», «Մրցարշավ», «Ուրվականների անտառը» կինոնկարներում։ Մեծ հռչակի է արժանացել հատկապես Աննա Բոլեյնի դերի շնորհիվ, որը մարմնավորել է «Թյուդորները» ֆիլմում, Մարգերա Տիրելի՝ «Գահերի խաղը» հեռուստասերիալում, ինչպես նաև Իրեն Ադլերի և Ջեյմի Մորյարտի դերերի շնորհիվ «Տարական» հեռուստասերիալում։

## Կենսագրություն
Նատալի Դորմերը ծնվել և մեծացել է Անգլիայի Բերկշիր Ռեդինգ քաղաքում։ Մայրը տնային տնտեսուհի է, խորթ հայրը՝ շինարար։ Նրանից բացի ընտանիքում կային ևս երկու երեխաներ Սամանտան և Մարկը։ Նատալին խուսափում է իր կենսաբանական հոր խոսակցություններից։ Նա հանրակրթական ուսումնական հաստատություններ հաճախելուն զուգընթաց այցելել է պարարվեստի դպրոց։ Դերասանական վարպետությունը ստացել է Ուեբերա Դուգլասի՝ դրամատիկական արվեստի ակադեմիայում, որտեղ սովորել են նաև Ֆրեդ Ռուպերտը, Մեթյու Գուդը, Հյու Բոնևիլը, Միննի Դրայվերը։

Կինոյում Նատալի Դորմերի դեբյուտը եղավ Վիկտորիայի դերը 2005 թվականին նկարված «Կազանովա» ֆիլմում, որտեղ նրա խաղընկերներն էին՝ Հիթ Լեդջերը և Ջերեմի Այրոնսը։ Բայց առանձնապես հաջողված էր Անգլիայի Հենրի VIII թագավորի երկրորդ կնոջ՝ Աննա Բոլեյնի դերի կատարումը՝ Թյուդորները հեռուստասերիալում, որտեղ նա հանդես եկավ գլխավոր հերոսուհի առաջին և երկրորդ սեզոնների ընթացքում։ Հեռուստասերիալում կատարած աշխատանքի համար Դորները արժանացավ ոչ միայն քննադատների դրվատանքներին այլև Gemini Awards երկու մրցանակներին «Դրամատիկական դերի լավագույն կատարման համար»անվանկարգում 2008 և 2009 թվականներին։
2008 և 2009 թվականներին Նատալին հանդես եկավ մի շարք դերերով հեռուստատեսությունում և կինոյում, իսկ 2010 թ․ մարտին իր առաջնախաղն ունեցավ Լոնդոնյան Յանգ-Վիք թատրոնում Արթուր Շնիցլերի Sweet Notings պիեսում։
2011 թ․ խաղացել է «ՄԵՆՔ։ Հավատում ենք սիրուն» կինոնկարում։ Նույն թվականին BBC-ի հեռուստալիքով ցուցադրվեց հեռուստասերիալը, որտեղ Դորները կատարում էր գլխավոր դերերից մեկը։ 2011 թվականի հունիսի վերջին նա միացավ HBO հեռուստալիքի այն դերասանկան խմբին, որը մասնակցեց Գահերի Խաղը հեռուստասերիալին։

## Փաստեր
* Լոնդոնյան սուսերամարտի ակադեմիայի անդամ է
* Նատալի Դորմերի սիրելի ֆիլմը «Մարգո թագուհին», իսկ նրա ոգեշնչության աղբյուր է հանդիսանում դերասանուհի Քեյթ Բլանշետը
* Նրա անձնական խոստովանությամբ պոկեր խաղի մեծ սիրահար է։ 2008 թվականին Նատալին մասնակցել է կանանց միջազգային պոկերի մրցույթին և գրավել է PartyPoker.com Women’s World Open II հորիզոնականը հայտնի մասնակիցների շրջանում
* Նատալին ձախ ձեռքին ունի դաջվածք «Fear is the mind-killer»

## Ֆիլմեր

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի մոդելներ
Կատեգորիա:Բրիտանացի հեռուստատեսային դերասանուհիներ
Կարլ Ֆրիդրիխ Գոլշտեյն-Գոտորպսկի

**Կարլ Ֆրիդրիխ Գոլշտեյն- Գոտորպսկի** (, ), Հոլանդիայի դուքս Գոտտորպների տոհմից, ռուս կայսր Պյոտր III-ի հայրը, շվեդական թագավոր Կարլ XII-ի զարմիկը, Պետրոս I-ի և Եկատերինա I-ի փեսան։

## Շվեդիայում
Կարլը երկու տարեկան էր, երբ հայրը՝ Շլեզվիգի դուքս Ֆրիդրիխ IV-ը մահացավ Հյուսիսային պատերազմում։ Դանիացիները օկուպացրեցին նրան պատկանող հողերը և Կարլը մոր հետ ստիպված էր տեղափոխվել Շվեդիա՝ մորեղբոր արքունիք։ 1718 թվականին մորեղբոր մահից հետո շվեդական գահի նկատմամաբ Կարլ Ֆրիդրիխի հավակնություններին խանգարեց Կարլ XII-ի կրտսեր քույրը՝ թագուհի Ուլրիկա Էլոնորան ։
1720 թվականին շվեդների և դանիացիների հաշտությունը հօդս ցնդեցրեց Կարլի հույսերը՝ հետ բերել տոհմական կալվածքները։

## Ռուսաստանում
Շվեդական արքունիքում մնալով որպես խեղճ բարեկամ, դուքսը իր առաջին նախարար՝ Բասաևիչի խորհրդով1721 թվականին տեղափոխվեց Ռուսաստան, որտեղ Հյուսիսային պատերազմի ավարտից հետո ռուս-շվեդական հարաբերությունների բարելավման, ինչպես նաև սիրելով ամուսնացավ Պետրոս I-ի դստեր՝ Աննա Պետրովնայի հետ։ Հարսանիքից հետո նա մնաց ապրելու Պետերբուրգում, ընդ որում կայսեր մահից հետո առաջին տարիներին Գերագույն գաղտնի խորհրդի անդամ էր։ 
Կարլ Ֆրիդրիխի Ռուսաստան գալու մանրամասները հայտնի են դառնում նրա կադետ Բերխգոլցի օրագրից։ Նա մանրամասնորեն գրում էր , թե ինչ էր ամեն օր անում դուքսը, ինչպես էր ծոմ պահում, հիվանդանում ու բուժվում , որ ժամին էր դուրս գալիս տնից և այլն։ Ամենայն մանրամասնությամբ նկարագրում է դքսի պարերը, որոնցից առաջ նա շատ լավ որսորդ էր։
 
## Հոլանդիայում
Կարլ Ֆրիդրիխը հեռացրեց Բասաևիչին և վերադարձվ Հոլանդիա 1727 թվականին, երբ պարզ դարձավ , որ իր կինը չի կարող ժառանգել թափուր գահը։ Նա տեղավորվեց Քիլում գտնվող պալատում, որտեղ ծնվեց նրա որդին՝ Կարլ Պյոտր Ուլրիխը՝ ապագա կայսր Պյոտր III-ը։ Մանկության տարիներից նա որդուն պատրաստում էր դանիացիների դեմ անխուսափելի պատերազմի՝ Շլեզվիգի հյուսիսում օկուպացված տարածքների համար։ Նա մահացավ 39 տարեկան հասակում և թաղվեց Բորդեսխոլմ քաղաքի նախկին վանքում։

## Ծանոթագրություններ

Կատեգորիա:Շվեդիայի արքայազններ
Կատեգորիա:Շվեդիայի քաղաքական գործիչներ
Լիթլ Բեյ

200px|աջից
**Լիթլ Բեյ** (), Միացյալ Թագավորության կազմի մեջ մտնող, անդրծովյան տարածք Մոնտսերատի ապագա մայրաքաղաքն է, որն այժմ կառուցվում է։ Նորակառույց քաղաքը մոտ է գտնվելու Բրիտանական անդրծովյան տարածքների դե ֆակտո մայրաքաղաք Բրեյդսին։

## Ծանոթագրություններ

Կատեգորիա:Բրիտանական անդրծովյան տարածքների բնակավայրեր
Լոնդոնի համալսարան

**Լոնդոնի Համալսարանը** քոլեջային և դաշնային հետազոտական համալսարան է, որը գտնվում է Լոնդոնում, Մեծ Բրիտանիա։ Այն սկզբնապես միավորվել է արքայական կանոնադրությամբ 1836 թվականին։ Այժմ այն կառավարվում է 1994 թվականին ընդունված Լոնդոնի Համալսարանի Ակտով։ Համալսարանն այժմ բաղկացած է 18 բաղադրյալ քոլեջներից, 9 հետազոտական ինստիտուտներից և մի շարք կենտրոնական մարմիններից։

## Պատմություն

Լոնդոնի համալսարանը Մեծ Բրիտանիայի առկա ուսուցում իրականացնող ամենամեծ համալսարանն է՝ ունենալով 161,270 ճամբարային ուսանող և մոտավորապես 50,000 հեռակա ուսուցմամբ ուսանող՝ Լոնդոնի համալսարանի Միջազգային ծրագրերով։ Համալսարանի տաս ամենամեծ քոլեջներն են Լոնդոնի համալսարանական քոլեջը, Լոնդոնի արքայական քոլեջը, Թագուհի Մերիի անվան Լոնդոնի համալսարանը,Սիթին, Բիրբեքի համալսարանը, Լոնդոնի Տնտեսագիտական համալսարանը, Արքայական Հալովեյ համալսարանը, Գոլդսմիթի համալսարանը, Լոնդոնի Արևելագիտության համալսարանը և Լոնդոնի Սբ.Գևորգի համալսարանը։
Մինչ 2015 թվականը ամբողջ աշխարհում կա ընդհանուր թվով 2 միլիոն Լոնդոնի համալսարանի շրջանավարտ, որոնց մեջ մտնում են 12 կուսական և արքայական քահանաներ, 52 նախագահներ և վարչապետեր, 84 Նոբելյան մրցանակակիրներ, 6 Գրեմմի մրցանակակիրներ և 3 Օլիմպիական խաղերի ոսկե մեդալակակիրներ։

## Քոլեջներ

Լոնդոնի համալսարանի ներկայիս գործող քոլեջներն են՝

## Հռչակավոր մարդիկ

### Հռչակավոր շրջանավարտներ և անձնակազմ


Պատկեր:Mohandas K. Gandhi, portrait.jpg|մինի|Մահաթմա Գանդի, Հնդկաստանի հայրը 
Պատկեր:Nelson Mandela-2008 (edit).jpg|մինի|Նելսոն Մանդելա
Պատկեր:Archbishop-Tutu-medium.jpg|մինի|Դեսմոնդ Տուտու արքեպիսկոպոս, Հարավային Աֆրիկա
Պատկեր:Drottning Margrethe av Danmark.jpg|մինի|Մարգարետ II, Դանիայի թագուհի
Պատկեր:Alexander Graham Bell.jpg|մինի|Ալեքսանդր Բելլ 
Պատկեր:Elton John 2011 Shankbone 2.JPG|մինի|Էլթոն Ջոն,Անգլիացի երգիչ և կոմպոզիտոր



### Հիշարժան շրջանավարտներ

Լոնդոնի համալսարանը շնորհել է իր առաջին պատվավոր կոչումը 1903 թվականի հունիսին։
Այս մրցանակաբաշխությունը շնորհվել է հռչակավոր անհատներին՝ ակադեմիական և ոչ ակադեմիական բնագավառներից։ Պատվավոր կոչումները հավանության են արժանացվում քոլեջի խորհրդի կողմից, որը համալսարանի կառավարական կառույցի մի մասն է կազմում։



Պատկեր:HRH The Prince of Wales No 4 (HS85-10-36416).jpg|մինի|Էդուարդ VIII 
Պատկեր:Queen Elizabeth II March 2015.jpg|մինի|Եղիսաբեթ II
Պատկեր:René Cassin nobel.jpg|մինի|Ռենե Կասին, 1968 թվականի Խաղաղության Նոբելյան մրցանակակիր
Պատկեր:Albert Einstein Head.jpg|մինի|Ալբերտ Այնշտայն, 1921 թվականի Ֆիզիկայի Նոբելյան մրցանակակիր և ֆիզիկոս
Պատկեր:FDR in 1933.jpg|մինի|Ֆրանկլին Դ. Ռուզվելտ, 32-րդը ԱՄՆ-ի նախագահների ցանկում



## Ծանոթագրություններ

## Արտաքին հղումներ
* Լոնդոնի համալսարանի կայք
* Լոնդոնի համալսարանի արխիվ
* Լոնդոնի համալսարանի ուսանողների ցանկ
* Լոնդոնի համալսարանի ակտ 1991 թվական
* Լոնդոնի համալսարանի զինվորական ծառայություն 1941-1954 

Կատեգորիա:Լոնդոնի համալսարան
Կատեգորիա:1836 հիմնադրումներ Անգլիայում
Ավչյան

**Ավչյան**, հայկական ազգանուն։

## Ազգանունը կրողներ
* Լևոն Կ. Ավչյան (1886-1910-ական թթ. հետա), դրամատուրգ։
* Համբարձում Ավչյան (1913-194?), թարգմանիչ։
* Հենրիկ Մեսրոպի Ավչյան (1930-1993), երկրաբան։
* Միքայել Բաբաջանի Ավչյան (1919-2000), բանաստեղծ։
* Սուրեն Գևորգի Ավչյան (1904-1985), հայ բանաստեղծ, արձակագիր, թարգմանիչ, դրամատուրգ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Ատրյան

**Ատրյան**, հայկական ազգանուն։

## Ազգանունը կրողներ
* Գևորգ Սերգեյի Ատրյան (ծնվ. 1947), հայ գրականագետ։
* Վարդան Հովհաննեսի Ատրյան (1896-1974), հայ արձակագիր, լրագրող։

## Տես նաև
* Աստվածատրյան
* **[[Պետրոս Ատրունի (այլ կիրառումներ)|Պետրոս Ատրունի]]**
** Պետրոս Ատրունի (1862-1922), խմբագիր։
** Պետրոս Ատրունի (1883-1944), կրթական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Հայերեն հիմքով ազգանուններ
Ալիսոն Ռամզես Բեկեր

**Ալիսոն Ռամզես Բեկեր** (, ), բրազիլացի ֆուտբոլիստ, Ռոմա ակումբի և Բրազիլիայի հավաքականի դարպասապահ։

## Ակումբային կարիերա
Ալիսոն Ինտերնացիոնալ ակումբի սան է։ 2013 թվականի փետրվարի 17 -ին Գաուշու Լիգայի շրջանակներում նա իր նորամուտը կատարեց թիմի հիմնական կազմում, ընդդեմ Պորտու-Ալեգրիյի Կրուզեյրո ակումբին։ Օգոստոսի 25-ին նա իր խաղով հանդես եկավ  բրազիլիական Սերիա Ա-ում, Գոյասա ակումբի դեմ խաղի ժամանակ։ 2015 թվականին թիմի հիմնական դարպասապահը ավարտել է իր կարիերան, և նրա փոխարեն Ալիսոն դարձել է թիմի հիմնական դարպասապահ։ Ինտերնացիոնալ ակումբի կազմում նա մասնակցել է Գաուշուի Լիգային։

2016 թվականի ամռանը Ալիսոն տեղախոխվել է իտալական Ռոմա ակումբ։ 2016 թվականի օգոստոսի 17-ին Կվալիկացիայի Լիգայի շրջանակներում նա իր խաղով հանդես եկավ  Ռոմա ակումբի կազմում, ընդդեմ պորտուգալական Պորտու ակումբին։

## Միջազգային կարիերա
2009 թվականին Բրազիլիայի երիտասարդական հավաքականի կազմում նա մասնակցել է Նիգերիայում կայացած աշխարհի երիտասարդական առաջնությանը։ Մրցաշրջանում նա խաղացել է Ճապոնիայի, Մեքսիկայի և Շվեյցարիայի հավաքականների հետ խաղերին։

2015 թվականի օգոստոսի 14-ին 2018 թվականի աշխարհի առաջնության շրջանակներում նա իր խաղով հանդես եկավ Բրազիլիայի հավաքականում ընդեմ Վենեսուելայի հավաքականի։

## Ձեռքբերումներ
; **«[[Ինտերնացիոնալ]]»**
* Գաուշուի Լիգայի չեմպիոն — 2013
* Գաուշուի Լիգայի չեմպիոն — 2014
* Գաուշուի Լիգայի չեմպիոն — 2015

## Ծանոթագրություն

## Արտաքին հղումներ
* 
* Internacional profile 

Կատեգորիա:Տղամարդկանց ֆուտբոլի դարպասապահներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Պրեմիեր Լիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Լիվերպուլի ֆուտբոլիստներ
Դուրբեի շրջան

**Դուրբեի շրջան** (), վարչատարածքային միավոր Լատվիայի հարավ - արևմուտքում, գտնվում է պատմական Կուրզեմե մարզում։ Երկրամասը բաղկացած է չորս շրջաններից և քաղաք Դուրբեից։ Վարչական կենտրոնը համարվում է Լիեգի գյուղը, որը գտնվում է Տադաիկայի շրջանում։

Դուբրեի շրջանը սահմանակից է Գրոբինյայի, Պավիլոստայի, Այիզպուտեի և Պրիեկուլեի շրջաններին։

2013 թվականի հունվարի 1-ի դրությամբ բնակչությունը կազմել է 3264 մարդ։ Տարածքի մակերեսը կազմում է 320.7 կմ²։

Շրջանը կազմավորվել է 1999 թվականին Դուբրե քաղաքի, հարակից գյուղական տարածքների և Տադաիկայի շրջանների տարածքում։ Սակայն, տարածաշրջանը վերջնական կազմավորվել է 2009 թվականի հուլիսի 1-ին։

## Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝

## Տարածքային բաժանում
* Քաղաք Դուրբե ()
* Վեցպիլսի շրջան ()
* Դունալկասի շրջան ()
* Դուրբեյի շրջանիշ ()
* Տադաիկայի շրջան ()

## Ծանոթագրություններ

## Արտաքին հղումներ
* Դուրբեի շրջանի պաշտոնական կայք

Կատեգորիա:Լատվիայի շրջաններ
Կատեգորիա:Լատվիայի բնակչություն
Կատեգորիա:Լատվիայի բնակավայրեր
Կատեգորիա:2009 հիմնադրումներ Լատվիայում
Ստրկությունը Կորեայում

**Ստրկությունը** գոյություն է ունեցել **Կորեայում** դարեր շարունակ։ Այն դադարեցվել է XIX դարի վերջերին, բայց նույնիսկ XXI դարում Հարավային, ինչպես նաև Հյուսիսային Կորեայում հանդիպում են հարկադրական աշխատանքի դեպքեր։

## Պատմություն
Ստրկությունը գոյություն ունի Կորեայում դեռևս Սիլլայի ժամանակաշրջանից (2000 տարի առաջ)։ X դարում ստրուկների թիվը սկսել է աստիճանաբար նվազել, միայն թե Գորյոյի ժամանակաշրջանում ստրուկների մի քանի ապստամբություններ նպաստեցին դրանց թվաքանակի ավելացմանը։ Ստրուկները, ովքեր հայտնի էին նոբի (, ինչպես նաև կոչվում էին ճորտատիրական), ներկայացնում էին խոշոր սոցիալական խումբ. 1690 թվականին նոբիների թվաքանակը գնահատվում էր ամբողջ բնակչության 37 % (միայն թե այլ դարերում նրանց տոկոսները նվազում էին մինչև 10-ի). ստրկության համալսարանը համարվում է «շատ կարևոր» միջնադարյան Կորեայի համար, «գուցե, Կորեայի համար ստրկությունը ավելի կարևոր էր, քան մյուս արևելասիական երկրների համար»։ Բնակչության աճը, փախուստները և փոփոխությունները գյուղատնտեսությունում և տնտեսությունում հանգեցրին նոբիների թվաքանակի կրճատմանը մինչև 1,5 % 1858 թվականին։ Ընդհանուր Էմանսիպացիայի քաղաքականությունը սկսվել է 1775 թվականին, իսկ 1801 թվականից պետությունը սկսել է ազատեր իր ստրուկներին։ Նոբի կոչման ժառանգական փոխանցումը վերացել է 1886-1887 թվականներին, ստրկությունը անօրինական է ճանաչվել Կաբոյի բարեփոխումների (1894-1895) ժամանակ, իսկ նրա ամբողջական անհետացումը տեղի ունեցավ միայն 1930-ական թվականներին՝ ճապոնական օկուպացիայից հետո։

Մինչ Երկրորդ համաշխարհային պատերազմը որոշ կորեացիների ստիպել են աշխատել ճապոնական իշխանությունների համար, ուշադրություն դարձնելով աշխատանքի պայմանները, այս պրակտիկան հաճախ համեմատվում է ստրկության հետ, մասնավորապես, կանանց, որոնց ստիպում էին զբաղվել մարմնավաճառությամբ զբաղվել ճապոնական բանակի համար՝ եղել են ստրուկների դիրքում։

## Հարկադրական աշխատանքը ժամանակակից Կորեայում
Չնայած դե յուրե ստրկությունը անօրինական է ամբողջ աշխարհում, փաստացիորեն գոյություն ունեն ստրկության ժամանակակից տեսակներ։

### Ստրկությունը Հյուսիսային Կորեայում
* 
ՄԱԿ-ի հաշվետվությունը նշում է ստրկությունը ԿԺԴՀ-ում տեղի ունեցած մարդկության դեմ ուղղված այլ հանցագործությունների մեջ։

ПՀարկադրական աշխատանքով զբաղվող մարդկանց թվով Հյուսիսային Կորեան զբաղեցնում է 63-րդ տեղը (108 200)։

### Ստրկությունը Հարավային Կորեայում
Աշխատավորների որոշ իրավունքների խախտումը համեմատվում է ստրկության հետ, հատկապես անդամալույծների իրավիճակը հարավկորեական աղի ֆերմաներում։

Հարկադրական աշխատանքով զբաղվող մարդկանց թվով Հարավային Կորեան 2014 թվականին զբաղեցրել է 128-րդ տեղը աշխարհում (Global Slavery Index), գնահատականը՝ մոտ 93 700։

## Ծանոթագրություններ

## Լրացուցիչ գրականություն
*, PhD dissertation
*, A.B. Thesis
*
*
*
* 
* Vinton, C. C. «Slavery and Feudalism in Korea», Korean Repository, II (1895), 366–372

## Արտաքին հղումներ
* Nobi: Rescuing the Nation from Slavery
* Mark A. Peterson, Korean Slavery 

Կատեգորիա:Կորեայի հասարակություն
Կատեգորիա:Կորեայի պատմություն
Կատեգորիա:Հարավային Կորեայի հասարակություն
Շոն Բերդի

**Շոն Բերդի** (, ,)  ամերիկյան կինոյի և հեռուստատեսության խուլ դերասան, կատակերգու։ Շոն Բերդին նկարահանվել է  ֆիլմում, իսկ ճանաչում է ստացել ի շնորհիվ «Նրանց շփոթել էին հայրենի տանը» հեռուստասերիալի, որտեղ մարմնավորել է Էմետին։ Այդ դերի համար 2011 թվականին Շոնին արժանացրել են «Լավագույն երիտասարդ դերասան» մրցանակին, իսկ ֆիլմը համարվել է «Տարվա հեռուստասերիալ»։

## Կենսագրություն
Շոն Բերդին ծնվել է 1993 թվականի հուլիսի 3-ին ԱՄՆ-ի Ֆլորիդա նահանգի Բոկա Ռատոն քաղաքում։ Նա էկրաններին է հայտնվել 2005 թվականից։ Շոն Բերդիի դեբյուտը համարվում է «Հրապարակ 2» (The Sandlot 2) ընտանեկան կատակերգությունում ստացած Սեմի դերը։ Հաջորդ տարում դերասանը նկարահանվել է «Bondage» կենսաբանական դրամայում, որտեղ նրա խաղակիցներն էին Մայքլ Անգարանոն, Իլիանա Դագլասը և Գրաֆին Դանը։ Դրանից հետո Շոնը նկարահանվում է երկու ֆիլմերում՝ *The Deaf Family* և *The Legend of the Mountain Man*, ինչպես նաև Sprint Relay ընկերության գովազդային հոլովակում։

Դերերի մեծամասնությունը Շոնը կատարել է Ամերիկյան ժեստերի լեզվով (իր հայրենի լեզուն)։ Խուլ հնդիկների համար դպրոցի երկրորդ կուրսում սովորելու տարիներին նա հաղթում է «Ամերիկայի պարոն խուլ երիտասարդ-2010» մրցույթում։ Բերդին երգում է դպրոցի «Vibrations» կոչվող խմբում։

2011 թվականը շրջադարձային էր Շոն Բերդիի համար։ Նրան հրավիրել էին նկարահանվելու «Նրանց շփոթել էին հայրենի տանը» հեռուստասերիալում։ Ծրագիրը մեծ հաջողություն է գրանցում հեռուստադիտողների կողմից, և 2012 թվականի վերջին նրանց դատին է ներկայացվում 30 սերիա։

## Ֆիլմագրություն
* Անապատ 2 (2005)՝ Սեմի
* Bondage (2006)՝ երիտասարդ Տրեյ
* The Legend of the Mountain Man (2008)՝ Նիկ
* The Deaf Family (2008)՝ Ուեզլի
* Նրանց շփոթել են ծննդատանը (սերիալ, 2011-2017)՝ Էմեթ Բլեդսոու

## Արտաքին հղումներ
* 
* 

## Ծանոթագրություններ

Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Խուլ դերասաններ
Ջանեթ (Քիշոլմ) Լի

**Ջանեթ (Քիշոլմ) Լի** (, ), Կանադայի Նիագարայի շրջանում կարևոր անձ, ով մեծ դեր է խաղացել 1897 թվականին Կանանց ինստիտուտների ձևավորման և Օնտարիոյի Համիլթոն քաղաքում մանկապարտեզի ծրագրի նախապատրաստման գործում։

## Կենսագրություն
Ջանեթը ծնվել է Օնտարիոյի Վուդսթոք քաղաքում Քիշոլմների ընտանիքում։ Սովորել է Hamilton Normal School-ում, որտեղ ստացել է ուսուցչի վկայականը և ստեղծել է առաջին մանկապարտեզի ծրագիրը քաղաքում։ 1890 թվականին ամուսնացել է Էրլանդ Լիի հետ՝ ֆերմեր, կառավարության աշխատակից և ուսուցիչ Սթոնի Քրիքից, Օնտարիո։ Նրանք ունեցել են 5 երեխա՝ Գորդոնը, Ալիսը, Հիլդան, Ֆրանկը և Մարջորին։

Ջանեթն ամուսնու՝ Էրլանդ Լիի և Ադելաիդ Հուդլեսի հետ միասին համարվում են Կանանց առաջին ինստիտուտի համահիմնադիրներ, որը ներկայումս համաշխարհային կազմակերպություն է, որն ի սկզբանե ստեղծվել է մեկուսացված գյուղական կանանց կրթության խթանման նպատակով։ Խումբը միջազգայնորեն հայտնի է որպես «Աշխարհի ասոցացված գյուղական կանայք»։ Ջանեթ Լիին է վերագրվում 1897 թվականի փետրվարի 25-ին իր ճաշասենյակի սեղանի վրա Կանանց ինստիտուտի բնօրինակի ստեղծման փաստաթուղթը գրելը։

Սթոնի Քրիքի տարրական դպրոցը 1987 թվականին անվանվել է Ջենեթ Լիի անունով։ Լիերի ընտանիքի տունը, որը հայտնի է որպես «Էդգեմոնտ» (Edgemont), 1972 թվականին դարձել է Էրլանդ Լիի թանգարանը։

## Ծանոթագրություններ

## Արտաքին հղումներ
*Erland Lee Museum Website 
*Federated Women's Institutes of Ontario Website 
*Associated Country Women of the World Website

Կատեգորիա:Կանադացի ուսուցիչներ